ZAPISNIK 

5. sjednice Vijeća Mjesnog odbora Čučerje održanog u srijedu, 27. listopada 2021. u 20,00 sati u objektu DVD Čučerje, Trg S.Marije Čučerske 3
Prisutni članovi: Alen Šušković, Stjepan Pintur, Kristijan Marković, Nenad Hukman, Lucija Gegić

Sjednicom predsjedava Stjepan Pintur.

Zapisnik vodi Lucija Gegić.

Početak sjednice 20:15

Predsjednik VMO konstatira da je nazočno 5 od 5 članova Vijeća, stoga Vijeće može pravovaljano odlučivati o svim točkama Dnevnog reda. Predsjednik otvara 5. sjednicu Vijeća Mjesnog odbora Čučerje.


Bez rasprave, jednoglasno (5 „za“)  Vijeće prihvaća tekst Zapisnika 4. sjednice, održane 29. rujna 2021., bez izmjena.

Predsjednik daje na glasovanje dnevni red koji je upućen uz poziv za 5. sjednicu Vijeća Mjesnog odbora Čučerje, nakon čega je predloženi dnevni red, jednoglasno prihvaćen (5 „za“) i glasi:

Predloženi

D N E V N I    R E D:

1. Prijedlog rješavanja problema voznog reda autobusa linije 209 – donošenje zaključka
2. Prijedlog rješavanja problema glomaznog otpada iz Parka prirode Medvednica – donošenje zaključka
3. Predstavke građana
4. Pitanja i prijedlozi

Dnevni red je jednoglasno usvojen.

Zapisnik 5. sjednice Vijeća Mjesnog odbora Čučerje je jednoglasno verificiran.

1. Prijedlog rješavanja problema voznog reda autobusa linije 209 – donošenje zaključka
S obzirom na to da je Društveni dom Čučerje u potpunosti srušen i više ne predstavlja opasnost za građane, Vijeće MO jednoglasno donosi zaključak o vraćanju autobusne stanice Čučerje-crkva linije 209 na prvobitno mjesto kod Društvenog doma i kod crkve

2. Prijedlog rješavanja problema glomaznog otpada iz Parka prirode Medvednica – donošenje zaključka
Vijeće Mjesnog odbora Čučerje jednoglasno donosi zaključak o odvozu glomaznog otpada s divljeg deponija s puta br. 3098/2 koji se nalazi u Parku prirode Medvednica.
3. Predstavke građana

1. Barićević, Ana, Keleminci 23 – 25. U ulici Keleminci od kućnog broja 23 do kućnog broja 25 je propala cesta. Cesta je uništena zbog prolazaka kamiona Čistoće koji su širi od tog puta te je potreban popravak te ceste. 

Vijeće Mjesnog odbora Čučerje jednoglasno donosi zaključak o popravku ulice Keleminci od kućnog broja 23 do kućnog broja 25.

2. Fabijanić, Martin, Ul. sloge, k.br. 58. U Ulici sloge kod kućnog broja 58 curi voda iz hidranta ili cijevnog priključka, voda ulazi ljudima u kuću i u podrume te postoji šteta na objektima. Vijeće Mjesnog odbora Čučerje moli hitnu sanaciju curenja vode kako bi se spriječila daljnja šteta i smanjio trošak vode.
    4. Pitanja i prijedlozi i obavijesti
Vijeće Mjesnog odbora Čučerje poziva članove Vijeća gradske četvrti Gornja Dubrava koji su iz Čučerja na sljedeću sjednicu Vijeća Mjesnog odbora radi razmjene mišljenja i upućivanja vijećnika u planove VMO Čučerje.

Predsjednik Vijeća Mjesnog odbora Čučerje, Stjepan Pintur, izvijestio je Vijeće o stanju s izgradnjom Društvenog doma. Potrebno je u katastru objediniti dvije katastarske čestice te ishoditi građevinsku dozvolu. Sva ostala dokumentacija postoji. Članica Vijeća Lucija Gegić uključena je u razgovor o izgradnji doma s pomoćnikom pročelnice za pravne poslove iz Ureda za programe i projekte Europske unije, gospodinom Igorom Delakom, te će izbještavati članove Vijeća o eventualnim pomacima po tom pitanju.
Predsjednik i potpredsjednik Vijeća izvijestili su članove Vijeća o informacijama koje su dobili na dežurstvu za građane VGČ-a Gornja Dubrava.

Lucija Gegić predlaže Vijeću da se u suradnji s građanskom inicijativom Čisteći medvjedići organizira čišćenje centra Čučerja u 11. mjesecu.
Kraj sjednice: 21:15
KLASA: 026-02/21-02/1931
URBROJ: 251-06-11-502-21-2
Zagreb, 27. listopada 2021.
Predsjednik
Vijeća Mjesnog odbora

 Stjepan Pintur
